Hej Bolius


Jeg er ved at lægge nyt eternittag på mit hus hvor der er 1. Sal på. 


Vi har fjernet det gamle dampspærre og isolering grundet standen. Har fået af vide at man skal.opsætte nyt dampspærre udefra mellem spærene, hvor man taper det op af siderne på de gamle spær. er dette korrekt ?


Mvh


Nadia J


 


Efterisolering tag med udnyttet 1.sal, kan dampspærre monteres udefra mellem spær?
Hej Nadia


Jeg må på det kraftigste anbefale, at I får etableret denne dampspærre ude. Det er anbefalingerne fra både SBI - Statens Byggeforskningsinstitut, Videncenteret for energibesparelser i bygninger mf. Og så står det også i Bygningsreglementet at det er et krav, for at undgå kondensdannelse i konstruktionen.


Jeg har her til morgen svaret på 3-4 spørgsmål fra andre som dig, som havde lavet taget uden dampspærren, og de har nu problemer med træk, lugte og skimmelsvampe!


Tommelfingerreglen er, at der skal være en intakt og tæt dampspærre ved alle isoleringstykkelser over 150 mm. Der er så ikke nogen der siger, at damspærren skal udføres med en PE-folie, (plastikfolie).


Der er mange måder at gøre det på, og så endnu flere holdninger. ​Der henvises generelt til aktuel litteratur og montagevejledninger fra producenten, (DAFA, Storm etc.). Meget af det, har man dog desværre ikke adgang til uden at skulle betale for det.


www.membran-erfa.dk


SBI 224 – Fugt i bygninger  
 SBI 239 - Efterisolering af småhuse - Energibesparelser og planlægning  
 SBI 240 - Efterisolering af småhuse - Byggetekniske løsninger


Erfaringsblad (39) 151229 – Dampspærrer, montagedetaljer  
 Erfaringsblad (39) 151228 – Dampspærrematerialer og fugttransport  
 Erfaringsblad (39) 111122 – Dampspærresamlinger og tætningsmidler  
 Erfaringsblad (39) 150530 – Halogen og LED-spots – Dampspærre


Træinformation  
 Adskillige bøger med emnet tæthedsplan, dampspærre etc.  
 Gode tage.dk  
 Dansk Byggeri – Træsektionen  
 Byggefilm.dk


Byggeteknisk Viden, (film)  
 Youtube – søg på ”dampspærre” men vær kildekritisk.


Der er desuden en fin lille video hos Videncenteret for energibesparelser i Bygninger, om samme emner lige her: [Udvendig isolering af skråvæg](http://www.byggeriogenergi.dk/film/klimaskaerm/udvendig-efterisolering-af-skraavaeg/)

Held og lykke med det, og brug gerne en uvildig rådgiver, hvis I skulle være i tvivl om løsningerne.

